open-index/open-wikipedia-markdown huggingface dataset:
แคลคูลัสเวกเตอร์

**แคลคูลัสเวกเตอร์** เป็นแขนงหนึ่งของคณิตศาสตร์ ว่าด้วยการเปลี่ยนแปลงของของเวกเตอร์ในมิติที่สูงกว่าหรือเท่ากับสองมิติ เนื้อหาประกอบด้วยเทคนิคในการแก้ปัญหาและสูตรคำนวณที่เกี่ยวข้องต่าง ๆ ซึ่งมีประโยชน์ใช้งานมากในทางวิศวกรรมและฟิสิกส์

สนามเวกเตอร์หมายถึงการระบุค่าเวกเตอร์ให้กับทุก ๆ จุดในปริภูมิที่พิจารณา เช่นเดียวกับสนามสเกลาร์ ซึ่งเป็นการระบุค่าสเกลาร์ให้กับทุก ๆ จุดในปริภูมิ เช่น อุณหภูมิของน้ำในสระ เป็นสนามสเกลาร์ โดยเป็นการระบุค่าอุณหภูมิ ซึ่งเป็นปริมาณสเกลาร์ให้กับแต่ละตำแหน่ง ส่วนการไหลของน้ำในสระนั้นเป็นสนามเวกเตอร์ เนื่องจากการไหลของน้ำที่แต่ละจุดนั้นจะถูกระบุด้วย เวกเตอร์ความเร็ว

;ตัวดำเนินการที่สำคัญในแคลคูลัสเวกเตอร์
* เกรเดียนต์ (gradient) ใช้สัญลักษณ์ \,\operatorname{grad}~\varphi\, หรือ \,\nabla\varphi\, : เป็นตัวดำเนินการใช้วัดอัตราและทิศทาง ความเปลี่ยนแปลงของสนามสเกลาร์ ดังนั้นเกรเดียนต์ของสนามสเกลาร์ จะได้เป็นสนามเวกเตอร์
* ไดเวอร์เจนซ์ (divergence) ใช้สัญลักษณ์ \,\operatorname{div}~\vec F\, หรือ \,\nabla \cdot \vec F\, : เป็นตัวดำเนินการใช้วัดความลู่เข้าหรือลู่ออก (เป็นจุดกำเนิดสนาม) ของสนามเวกเตอร์ ณ จุดใด ๆ 
* เคิร์ล (curl) ใช้สัญลักษณ์ \,\operatorname{curl}~\vec F\, หรือ \,\nabla\times\vec F\, : เป็นตัวดำเนินการใช้วัดระดับความหมุนวน ณ จุดใด ๆ โดยเคิร์ลของสนามเวกเตอร์ จะได้เป็นอีกสนามเวกเตอร์หนึ่ง

ตัวดำเนินการอีกตัวหนึ่งคือตัวดำเนินการลาปลัส ได้จากการประยุกต์ไดเวอร์เจนซ์และเกรเดียนต์รวมกัน

;ทฤษฎีบทที่สำคัญที่เกี่ยวข้อง
*ทฤษฎีบทเกรเดียนต์
* ทฤษฎีบทไดเวอร์เจนซ์
*ทฤษฎีบทของสโตกส์

การวิเคราะห์เหล่านี้สามารถทำความเข้าใจได้ไม่ยาก โดยการใช้วิธีการทางเรขาคณิตเชิงอนุพันธ์ (แคลคูลัสเวกเตอร์ เป็นสาขาย่อยหนึ่งของ เรขาคณิตเชิงอนุพันธ์)

## การดำเนินการเวกเตอร์

;การดำเนินการพีชคณิต
:พื้นฐานพีชคณิต (ไม่ใช่การหาอนุพันธ์) การดำเนินการในแคลคูลัสเวกเตอร์จะเรียกว่าพีชคณิตเวกเตอร์ ถูกกำหนดไว้สำหรับปริภูมิเวกเตอร์และได้ถูกนำไปประยุกต์ใช้กันทั่วโลกกับสนามเวกเตอร์และประกอบด้วย

* การคูณสเกลาร์ การคูณของสนามสเกลาร์และสนามเวกเตอร์ย่อมได้สนามเวกเตอร์ a \mathbf{v};
* การบวกเวกเตอร์ การบวกของสนามเวกเตอร์สองสนามย่อมได้สนามเวกเตอร์ \mathbf{v}_1 + \mathbf{v}_2;
* ผลคูณจุด การคูณของสนามเวกเตอร์สองสนามย่อมได้สนามสเกลาร์ \mathbf{v}_1 \cdot \mathbf{v}_2;
* ผลคูณไขว้ การคูณของสนามเวกเตอร์สองสนามย่อมได้สนามเวกเตอร์ \mathbf{v}_1 \times \mathbf{v}_2;

นอกจากนี้ยังมีผลคูณเชิงเวกเตอร์ของสามเวกเตอร์ 2 แบบ คือ:

;ผลคูณเชิงสเกลาร์สามชั้น: ผลคูณจุดของผลคูณเวกเตอร์และผลคูณไขว้ของ 2 เวกเตอร์: \mathbf{v}_1\cdot\left( \mathbf{v}_2\times\mathbf{v}_3 \right);
;ผลคูณเชิงเวกเตอร์สามชั้น: ผลคูณไขว้ของผลคูณเวกเตอร์และผลคูณไขว้ของ 2 เวกเตอร์: \mathbf{v}_1\times\left( \mathbf{v}_2\times\mathbf{v}_3 \right) or \left( \mathbf{v}_3\times\mathbf{v}_2\right)\times\mathbf{v}_1 ;

แม้ว่าสิ่งเหล่านี้จะเป็นการดำเนินการพื้นฐานที่มักจะถูกนำมาใช้น้อยกว่า, ดังเช่นที่สามารถแสดงได้ในแง่ของผลคูณจุดและผลคูณไขว้ก็ตาม

### การดำเนินการอนุพันธ์

แคลคูลัสเวกเตอร์ศึกษาเกี่ยวกับตัวดำเนินการอนุพันธ์ต่าง ๆ ที่กำหนดไว้ในสนามสเกลาร์หรือสนามเวกเตอร์, ซึ่งโดยปกติจะถูกแสดงในเทอมของตัวดำเนินการเดล (\nabla) หรือที่เรียกกันว่า "nabla" มีการดำเนินการอนุพันธ์ที่สำคัญที่สุดอยู่ห้าอย่างในแคลคูลัสเวกเตอร์:

หมวดหมู่:แคลคูลัส
อักษะ

**อักษะ** หมายถึง "เพลา" หรือ "แกน" มีที่มาจากภาษาสันสกฤต "อกฺษ" และยังอาจหมายถึง

* ฝ่ายอักษะ คือ กลุ่มประเทศที่เข้าร่วมรบในสงครามโลกครั้งที่ 2 มีแกนนำหลักคือ ประเทศเยอรมนี ประเทศอิตาลี และ ประเทศญี่ปุ่น 
* ถนนอักษะ หรือ ถนนอุทยาน เป็นถนนสายสั้นๆ ระยะทางประมาณ 4 กิโลเมตร ตัดเชื่อมระหว่างถนนพุทธมณธลสาย 3 และถนนพุทธมณธลสาย 4 มีการประดับเสาไฟเป็นรูปหงส์เรียงรายสวยงาม
คองคอร์ด

250px|thumb|2 มีนาคม ค.ศ. 1969
**คองคอร์ด** () เป็นเครื่องบินขนส่งชนิดมีความเร็วเหนือเสียง เป็นหนึ่งในสองแบบของเครื่องบินเร็วเหนือเสียงที่ใช้เป็นเครื่องบินโดยสาร และนำมาให้บริการในเชิงพาณิชย์ โดยใช้เวลาศึกษาวิจัยเป็นเวลา 7 ปี เครื่องคองคอร์ดต้นแบบเครื่องแรกบินครั้งแรกเมื่อวันที่ 2 มีนาคม ค.ศ. 1969 ทดสอบและพัฒนาอีก 4 ปี โดยคองคอร์ดเครื่องแรกออกจากสายการผลิตและเริ่มบินทดสอบเมื่อวันที่ 6 ธันวาคม ค.ศ. 1973 รวมตั้งแต่เริ่มโครงการจนนำมาผลิตใช้เวลากว่า 13 ปีเต็มใช้เงินในการพัฒนากว่า 1,000 ล้านปอนด์ 

เครื่องบินคองคอร์ดมีความเร็วปกติ 2,463 กิโลเมตรต่อชั่วโมง และเพดานบินสูงสุด 60,000 ฟุต (18.288กิโลเมตร) มีปีกสามเหลี่ยมยาวไปถึงกลางลำตัวของเครื่องบิน 

การบินเชิงพาณิชย์ของคองคอร์ด ดำเนินการโดยบริติชแอร์เวย์ (British Airways) และแอร์ฟรานซ์ (Air France) เริ่มต้นเมื่อวันที่ 21 มกราคม ค.ศ. 1976 และสิ้นสุดลงเมื่อวันที่ 24 ตุลาคม ค.ศ. 2003 และมีเที่ยวบิน “เกษียณอายุ” เมื่อวันที่ 26 พฤศจิกายน ค.ศ. 2003 เที่ยวบินลอนดอน-นิวยอร์ก และปารีส-นิวยอร์ก ใช้เวลาเดินทางเฉลี่ยประมาณ 3 ชม.

เครื่องบินคองคอร์ด มีข้อจำกัดในการออกแบบด้านพลศาสตร์ ซึ่งส่วนหัวของเครื่องบินจะต้องเชิดขึ้น ส่งผลให้ทัศนวิสัยของนักบินไม่ดี ผู้ออกแบบได้แก้ไขโดยเพิ่มกลไกปรับส่วนหัวของเครื่องบิน ให้กดลงมา เพื่อให้นักบินมองเห็นสนามบินขณะเครื่องบินขึ้น ลงจอด และขณะอยู่บนแทกซี่เวย์ ส่วนหัวของคองคอร์ดปรับทำมุมกดได้ 12.5°

เครื่องบินคองคอร์ด มีทั้งสิ้น 20 ลำ เป็นเครื่องที่ใช้ในการพัฒนา 6 ลำ ใช้งานเชิงพาณิชย์ 14 ลำ ตก 1 ลำ

## การเกิดอุบัติเหตุ
คองคอร์ดมีสถิติเกิดอุบัติเหตุตกเพียงครั้งเดียว คือ เที่ยวบิน 4590 ของแอร์ฟรานซ์ เมื่อวันที่ 25 กรกฎาคม พ.ศ. 2543 หลังทะยานขึ้นจากท่าอากาศยานใกล้กรุงปารีส มีผู้เสียชีวิต 113 คน

ผลการสอบสวนสรุปว่าสาเหตุการตก เนื่องจากมีชิ้นส่วนโลหะที่หลุดออกมาจากเครื่องบินดีซี-10 ของคอนติเนนตัลแอร์ไลน์ ซึ่งบินขึ้นก่อนหน้านั้น 4 นาที กระแทกกับยางล้อด้านซ้ายของเครื่องเที่ยวบิน 4590 ขณะกำลังเร่งเครื่องเพื่อบินขึ้น ยางล้อเกิดระเบิดและมีชิ้นส่วนของยางกระเด็นไปกระแทกถังน้ำมัน และสายไฟ และเกิดไฟลุกไหม้ขึ้น ในขณะนั้นเจ้าหน้าที่หอบังคับการบินได้แจ้งนักบิน นักบินได้ตัดการทำงานของเครื่องยนต์ และพยายามยกเลิกการบินขึ้น แต่เครื่องบินเสียการทรงตัวและกระแทกพื้น เกิดการระเบิด ผู้โดยสาร 100 คน เจ้าหน้าที่บนเครื่อง 9 คน และเจ้าหน้าที่ภาคพื้นดิน 4 คน เสียชีวิต

มีการระงับการบินของคองคอร์ดทุกเที่ยวบินเพื่อสอบสวนหาสาเหตุและแก้ไข คองคอร์ดเที่ยวบินแรกหลังอุบัติเหตุ ทำการบินทดสอบเมื่อวันที่ 17 กรกฎาคม พ.ศ. 2544 และทำการบินพร้อมผู้โดยสารเป็นครั้งแรกเมื่อวันที่ 11 กันยายน พ.ศ. 2544 วันเดียวกับการเกิดวินาศกรรม 11 กันยายน พ.ศ. 2544

ความตกต่ำของอุตสาหกรรมการบินหลังเหตุการณ์ 9/11 ทำให้แอร์ฟรานซ์และบริติชแอร์เวย์ ตัดสินใจประกาศยกเลิกการใช้งานเครื่องบินคองคอร์ดทั้งหมด ในปี พ.ศ. 2546 เนื่องจากมีผู้ใช้บริการน้อยและมีต้นทุนสูง

## อากาศยานที่จัดแสดง

จากอากาศยานที่สร้างขึ้น 20 ลำ มี 18 ลำที่ยังคงในสภาพที่ดี

## รายละเอียด

## หมายเหตุ

## อ้างอิง

### บรรณานุกรม
* 
* 

## แหล่งข้อมูลอื่น


หมวดหมู่:เครื่องบิน
หมวดหมู่:อากาศยานเชิงพาณิชย์
กลอบูลิน

**กลอบูลิน** () คือสารประกอบโปรตีนในพลาสมา (น้ำเลือด) ช่วยในการสร้างแอนติบอดี้หรือภูมิคุ้มกันสิ่งแปลกปลอม

หมวดหมู่:เลือด
สไลด์รูล

**สไลด์รูล** () หรือ สลิปสติก (slipstick) นับเป็นคอมพิวเตอร์แอนะล็อกอย่างหนึ่ง มักประกอบด้วยแถบปรับได้ 3 แถบ และช่องสำหรับเลื่อน 1 ข่อง เรียกว่า "เคอร์เซอร์" (cursor) นิยมใช้กันทั่วไปในหมู่วิศวกรและสถาปนิก หรือนักศึกษาด้านวิทยาศาสตร์ กระทั่ง พ.ศ. 2513 เมื่อมีการผลิตเครื่องคิดเลขออกมา และมีราคาไม่แพง สไลด์รูลจึงกลายเป็นเทคโนโลยีที่ล้าสมัยไป สไลด์รูลมีประโยชน์สำหรับการคำนวณทางคณิตศาสตร์หลายอย่าง ทำให้สามารถหาค่าที่ต้องการได้อย่างรวดเร็วด้วยกัน 

frame|none|สไลด์รูลแบบพกพา

สไลด์รูลใช้สเกลแอนะล็อกแบบลอการิทึม โดยตำแหน่งอ้างอิงเริ่มต้นคือเลข 1 ซึ่งทำให้การบวกระยะทางบนสไลด์รูล จะทำให้เกิดการคูณและการลบระยะทางบนสไลด์รูล จะทำให้เกิดการหาร และการที่สเกลบนและล่างต่างกันเท่าตัว จึงเป็นการยกกำลังสองหรือถอดรากที่สองก็ได้

## ตัวอย่างวิธีใช้สำหรับการคูณ

หากต้องการคูณ 2 กับ 4 ให้ใช้จุดตั้งต้นของไม้บรรทัด แถบล่างชี้ไปที่เลข 4 ของไม้บรรทัดแถบบน เมื่ออ่านไม้บรรทัดแถบล่างไปที่เลข 2 ตำแหน่งของไม้บรรทัด แถบบนจะเป็นเลข 8

## ตัวอย่างวิธีใช้สำหรับการหาร

หากต้องการหารเลข 8 ด้วย 2 ให้เลข 8 ของไม้บรรทัด แถบบนวางบนเลข 2 ของไม้บรรทัด แถบล่าง แล้วอ่านค่าบนไม้บรรทัด แถบบนที่ตรงกับเลข 1 ของไม้บรรทัด แถบล่าง จะได้ 4

## ตัวอย่างวิธีใช้สำหรับการถอดรากที่สอง

เมื่อต้องการหารากที่สองของ 4 ให้ใช้ไม้บรรทัดแกนกลางเป็นตัวเลื่อนให้จุดตั้งต้นชี้ที่เลข 4 ของโครง แถบบน เมื่อดูที่จุดตั้งต้นด้านล่างของไม้บรรทัดแกนกลาง จะชี้ที่เลข 2 นั่นคือ เลข 2 ด้านล่าง เป็นรากที่สองของเลข 4 ด้านบน

หมวดหมู่:เครื่องมือคณิตศาสตร์
หมวดหมู่:เทคโนโลยีล้าสมัย
CMS

**CMS** อาจหมายถึง
* Content Management System หรือระบบจัดการเนื้อหา
* Color management system ระบบการจัดการสีสำหรับงานพิมพ์ต่าง ๆ
* Compact Muon Solenoid เครื่องตรวจวัดอนุภาค ในเครื่องชนอนุภาคขนาดใหญ่
โดโคซานอล

**1-โดโคซานอล** () มีอีกชื่อว่า **เบเฮนิลแอลกอฮอล์** () เป็นแอลกอฮอล์ไขมันอิ่มตัวที่มีอะตอมคาร์บอน 22 อะตอม ใช้เป็นสารทำให้ผิวนวล, อิมัลซิไฟเออร์ และสารเพิ่มความข้นในเครื่องสำอาง

ในเดือนกรกฎาคม ค.ศ. 2000 โดโคซานอลได้รับการรับรองให้ใช้ในทางการแพทย์ในประเทศสหรัฐเป็นยาต้านไวรัส เพื่อลดระยะเวลาของเริมที่ริมฝีปาก

## อ้างอิง

ดโดโคซานอล
ดโดโคซานอล
ดโดโคซานอล
ไตรฟลูริดีน

**ไตรฟลูริดีน** () เป็นยาต้านไวรัสชนิดต้าน herpesvirus โดยหลักใช้เป็นยาหยอดตาที่ต้องสั่งโดยแพทย์

ไตรฟลูริดีนได้รับการรับรองให้ใช้ในทางการแพทย์ใน ค.ศ. 1980

## อ้างอิง

## แหล่งข้อมูลอื่น

* 
* 
* 
* 

หมวดหมู่:ยา
หมวดหมู่:เคมี
หมวดหมู่:ยาต้านไวรัส
ฟอสคาร์เนท

**ฟอสคาร์เนท** (Foscarnet) เป็นยาต้านไวรัสที่ใช้รักษาการติดเชื้อไวรัสในกลุ่ม Herpesviridae เป็นหลัก จัดอยู่ในกลุ่มสารยับยั้งดีเอ็นเอโพลีเมอเรสแบบไพโรฟอสเฟตโครงสร้างอนาล็อก ฟอสคาร์เนทเป็นคู่กรด-เบสของสารประกอบที่มีสูตรเคมีเป็น HO2CPO3H2 (Trisodium phosphonoformate)

ฟอสคาร์เนทได้รับการรับรองให้ใช้งานทางการแพทย์ใน ค.ศ. 1991 มีให้ใช้เป็นยาสามัญ

## อ้างอิง

## ข้อมูล
* Dennis L. Kasper, Eugene Braunwald. "Harrison's Manual of Medicine", 16th Edition, Mcgraw-hill, (2005), p.&nbsp;2244.

## แหล่งข้อมูลอื่น
* 
* 

หมวดหมู่:ยา
หมวดหมู่:เคมี
หมวดหมู่:ยาต้านไวรัส
เพนซิโคลเวียร์

**เพนซิโคลเวียร์** (Penciclovir) เป็นยาต้านไวรัสอะนาล็อกกัวโนซีนที่ใช้รักษาการติดเชื้อ herpesvirus หลายแบบ

เพนซิโคลเวียร์ได้รับการรับรองให้ใช้ในทางการแพทย์ใน ค.ศ. 1996

## อ้างอิง

พเพนซิโคลเวียร์
พเพนซิโคลเวียร์
พเพนซิโคลเวียร์
แฟมซิโคลเวียร์

**แฟมซิโคลเวียร์ ** (Famciclovir) เป็นยาต้านไวรัสอะนาล็อก guanosine ที่ใช้ในการรักษาการติดเชื้อ herpesvirus ชนิดต่าง ๆ

แฟมซิโคลเวียร์ได้รับการจดสิทธิบัตรใน ค.ศ. 1983 และรับรองให้ใช้ในทางการแพทย์ใน ค.ศ. 1994

## อ้างอิง

ฟแฟมซิโคลเวียร์
ฟแฟมซิโคลเวียร์
ฟแฟมซิโคลเวียร์
โฟมิเวียร์เซน

**โฟมิเวียร์เซน ** (Fomivirsen) เป็นยาต้านไวรัสแบบแอนติเซนส์ที่ใช้ในการรักษา cytomegalovirus retinitis (CMV) ในผู้ป่วยภูมิคุ้มกันบกพร่อง รวมถึงผู้ที่เป็น AIDS ใช้งานผ่านการฉีดเข้าลูกตา

ยานี้ค้นพบที่ NIH และนำไปจดทะเบียนและตอนแรกพัฒนาโดย Isis Pharmaceuticals ซึ่งภายหลังจดทะเบียนยานี้ให้กับ Novartis ยานี้ได้รับอนุญาตจาก FDA สำหรับ CMV ในเดือนสิงหาคม ค.ศ. 1998 และเป็นยาแอนติเซนส์ตัวแรกที่ได้รับการอนุมัติ 

Novartis ถอนการอนุญาตทางการตลาดในสหภาพยุโรปเมื่อ ค.ศ. 2002 และในสหรัฐเมื่อ ค.ศ. 2006

## อ้างอิง

## อ่านเพิ่ม

* 
* 
* 
* 

## แหล่งข้อมูลอื่น
* 
* 

ฟโฟมิเวียร์เซน
ฟโฟมิเวียร์เซน
ฟโฟมิเวียร์เซน
ชิน อาสึกะ

**ชิน อาสึกะ** () เป็นพระเอกในอนิเมะเรื่อง "กันดั้มซี้ดเดสทินี" (พากย์เสียงโดย เคนอิชิ ซุซุมุระ)

## ประวัติตามท้องเรื่อง
**ชิน อาสึกะ** เป็นนักบินของ อิมพัลส์กันดั้ม ประจำยานรบ มิเนอร์ว่า หลังจากที่สูญเสียครอบครัวในสงครามที่ ออร์บ เมื่อ 2 ปีก่อนนั้น ชินได้สมัครเข้ากองทัพ ซาฟท์ และได้รับเลือกให้ขับ โมบิลสูท รุ่นใหม่ และเกลียดชังใน ออร์บ ที่ทำให้ตนต้องเสียครอบครัวเขามีความแค้นต่อฟรีด้อมกันดั้มเขาจึงทำลายฟรีด้อมและได้เดสทินี่กันดั้มจากกิลเบิร์ตหลังได้เจอกับสเตลล่าได้รักกันแต่สเตลล่าตายไปชินเลยได้เป็นแฟนกับลูน่ามาเรียแทน ทำให้ชินยอมรับว่าคิระซึ่งเป็นนักบินฟรีด้อมมากที่สุดคนหนึ่งในตอนสุดท้าย

## ข้อมูลส่วนตัว
**เผ่าพันธุ์:** โคออดิเนเตอร์
**อายุ:** 16 ปี**วันเกิด:** Cosmic Era 57 1 กันยายน
**ครอบครัว:** น้องสาว - มายุ อาสึกะ (Mayu Asuka)
**คนรัก:** สเตลล่า ลูซิเอ้ (Stella Loussier) ลูน่ามาเรีย ฮอร์ค( Lunamaria Hawke )
**ส่วนสูง:** 168 ซม.**น้ำหนัก:** 55 กก.**หมู่เลือด:** A**โมบิลสูท:** ZGMF-X56S Impulse Gundam, ZGMF-X42S Destiny Gundam, **ZGMF-X56S Sword Impulse Gundam, ZGMF-X56S Blast Impulse Gundam, ZGMF-X56S Force Impulse Gundam, ZGMF/A-42S2 Destiny Gundam Spec II**

หมวดหมู่:ตัวละครใน Cosmic Era
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2547
หมวดหมู่:ตัวละครที่เป็นนักบิน
หมวดหมู่:ตัวละครเด็กกำพร้าในอนิเมะและมังงะ
หมวดหมู่:ตัวละครที่เป็นผู้รอดชีวิตเพียงผู้เดียว
หมวดหมู่:ตัวละครชายในอนิเมะและมังงะ
ชาวฝรั่งเศส

**ชาวฝรั่งเศส** () เป็นกลุ่มชาติพันธุ์ในยุโรปตะวันตก รวมถึงชาติที่มีวัฒนธรรม ประวัติศาสตร์ ภาษา หรือมีความเกี่ยวข้องกับประเทศฝรั่งเศส

นอกจากในประเทศฝรั่งเศสแผ่นดินใหญ่แล้ว ชาวฝรั่งเศสและคนเชื้อสายฝรั่งเศสสามารถพบได้ในหลายประเทศทั่วโลก รวมถึงจังหวัดโพ้นทะเลและอาณานิคมโพ้นทะเลของประเทศฝรั่งเศส เช่น กัวเดอลุป มาร์ตีนิก และแซ็ง-บาร์เตเลมี รวมถึงในประเทศอื่น ๆ ไม่ว่าจะมีกลุ่มประชากรที่พูดภาษาฝรั่งเศสจำนวนมากหรือไม่ก็ตาม เช่น สวิตเซอร์แลนด์ สหรัฐ แคนาดา อาร์เจนตินา บราซิล เม็กซิโก ชิลี และอุรุกวัย

## อ้างอิง

หมวดหมู่:ชาวฝรั่งเศส
ฝ

ฝ‎
วัลแกนซิโคลเวียร์

**วัลแกนซิโคลเวียร์ ** (Valganciclovir) เป็นยาต้านไวรัสที่ใช้รักษาอาหารติดเชื้อ cytomegalovirus (CMV) ของผู้ที่ติด HIV/AIDS หรือหลังผ่าตัวอวัยวะ มักใช้ในระยะยาวเพราะช่วยยับยั้งการติดเชื้อเท่านั้น ไม่ได้รักษา รับประทานทางปาก

วัลแกนซิโคลเวียร์ได้รับการรับรองให้ใช้ทางการแพทย์ใน ค.ศ. 2001 โดยจัดให้อยู่ในรายการยาจำเป็นขององค์การอนามัยโลก ใน ค.ศ. 2017 ยานี้ได้รับการรับรองเป็นยาสามัญ

## อ้างอิง

## แหล่งข้อมูลอื่น
* 

หมวดหมู่:ยาต้านไวรัส
หมวดหมู่:แอลกอฮอล์
หมวดหมู่:อนุพันธ์ของกรดอะมิโน
วาลาไซโคลเวียร์

**วาลาไซโคลเวียร์** (valacyclovir) เป็นยาต้นไวรัสที่ใช้รักษาการระบาดของไวรัสเริมหรือไวรัสวาริเซลลาซอสเตอร์ และยังใช้ป้องกันซัยโตเมกาโลไวรัสหลังการปลูกถ่ายไตในกรณีที่มีความเสี่ยงสูง

ผลข้างเคียงทั่วไปได้แก่อาการปวดหัวและอาเจียน ผลข้างเคียงรุนแรงอาจรวมถึงปัญหาในไต

วาลาไซโคลเวียร์ได้รับการจดสิทธิบัตรใน ค.ศ. 1987 และใช้งานทางการแพทย์ใน ค.ศ. 1995 จัดให้เป็นหนึ่งในรายการยาจำเป็นขององค์การอนามัยโลก และมีขายเป็นยาสามัญ

## อ้างอิง

หมวดหมู่:ยา
หมวดหมู่:เคมี
หมวดหมู่:ยาต้านไวรัส
หมวดหมู่:อนุพันธ์ของกรดอะมิโน
ไอดอกซูริดีน

**ไอดอกซูริดีน** () เป็นยาต้านไวรัสประเภทต้าน herpesvirus

ใช้เพียงเฉพาะที่เนื่องจากภาวะพิษต่อหัวใจ ยานี้ได้รับการสังเคราะห์โดย William Prusoff ในปลายคริสต์ทศวรรษ 1950 ตอนแรกพัฒนาเป็นยาต้านมะเร็ง ไอดอกซูริดีนกลายเป็นยาต้านไวรัสตัวแรกใน ค.ศ. 1962

## การสังเคราะห์

## อ้างอิง

## อ่านเพิ่ม

* 
* 
* 

หมวดหมู่:ยา
หมวดหมู่:ยาต้านไวรัส
ซานามิเวียร์

**ซานามิเวียร์** () เป็นยาต้านไวรัสที่ใช้รักษาและป้องกันไข้หวัดใหญ่ที่มาจากไวรัสไข้หวัดใหญ่สายพันธุ์ เอและไวรัสไข้หวัดใหญ่สายพันธุ์ บี

## อ้างอิง

หมวดหมู่:กวานิดีน
หมวดหมู่:ยา
หมวดหมู่:ยาต้านไวรัส
พืชใบเลี้ยงคู่

**พืชใบเลี้ยงคู่** ชื่อวิทยาศาสตร์ว่า Magnoliopsida หรือ Dicotyledons กลุ่มของพืชกลุ่มหนึ่งมีเมล็ดที่ประกอบด้วยใบเลี้ยงคู่ ซึ่งเป็นชั้นทางชีววิทยา ต่อจากส่วนทางชีววิทยา ของพืชดอก (Magnoliophyta)

ชื่อวิทยาศาสตร์ของ พืชใบเลี้ยงคู่ ได้มีระบบการจัดชั้นแบบใหม่ขึ้นมา ในขณะที่ระบบเก่า ระบบ Cronquist ยังคงเป็นที่นิยมอยู่ ในระบบใหม่ ระบบ Angiosperm Phylogeny Group ได้มีการจัดชั้นดังแสดง

## อ้างอิง
* พืชใบเลี้ยงคู่ 

## แหล่งข้อมูลอื่น

หมวดหมู่:พืชใบเลี้ยงคู่
โปรแกรมประยุกต์

[thumb|right|275px|หน้าของ [OpenOffice.org Writer]]
**โปรแกรมประยุกต์** () หรือ **ซอฟต์แวร์แอปพลิเคชัน** () ในบางครั้งเรียกย่อว่า **แอปพลิเคชัน** หรือ **แอป** คือ โปรแกรมคอมพิวเตอร์ที่ถูกออกแบบให้รับรองการทำงานหรือกิจกรรมหลายด้านเพื่อประโยชน์ของผู้ใช้ ตัวอย่างแอปพลิเคชันได้แก่ โปรแกรมประมวลคำ (word processor), แผ่นตารางทำการ (spreadsheet), แอปพลิเคชันบัญชี (accounting application), เว็บเบราว์เซอร์, แอปพลิเคชันเล่นคลิปสื่อ (media player), โปรแกรมจำลองการบิน (flight simulator), เกมคอนโซล, หรือ โปรแกรมตัดต่อภาพ คำว่าซอฟต์แวร์แอปพลิเคชั่นหมายถึงแอปพลิเคชันทั้งหมด ส่วนคำว่าซอฟต์แวร์ระบบ (system software) มักหมายถึงซอฟต์แวร์ที่ใช้บนคอมพิวเตอร์ แอปที่ถูกสร้างสำหรับใช้งานบนมือถือเรียกว่าแอปมือถือ (mobile app)

## ดูเพิ่ม
* ชนิดซอฟต์แวร์

## อ้างอิง

หมวดหมู่:ซอฟต์แวร์
หมวดหมู่:ซอฟต์แวร์แอปพลิเคชัน
บล็อก (แก้ความกำกวม)

**บล็อก** เป็นคำทับศัพท์จากภาษาอังกฤษจาก blog, block, blok อาจหมายถึง
* ในทางคอมพิวเตอร์และเทคโนโลยีสารสนเทศ
** บล็อก (blog) หรือ เว็บล็อก (weblog)
** บล็อก (หน่วยเก็บข้อมูล)
** บล็อก (โทรคมนาคม)
** การบล็อก การจำกัดการเข้าถึงข้อมูลหรือทรัพยากรในเครือข่ายคอมพิวเตอร์
* คอนกรีตบล็อก หรือ อิฐบล็อก วัสดุก่อสร้าง
* การบล็อกหรือการสกัดลูก (block หรือ blocked shot) ในกีฬาบาสเกตบอล
* บล็อกในตารางธาตุ (block)
* บล็อก (city block) ในการวางผังเมือง เป็นลักษณะของกลุ่มที่อยู่อาศัยหรือตึกที่ติดกันในลักษณะสี่เหลี่ยม โดยแต่ละส่วนแบ่งกันด้วยถนน
* เมก้าบล็อก (blok) ของเล่นตัวต่อชนิดหนึ่ง มีลักษณะคล้ายและลอกเลียนมาจากตัวต่อเลโก้
* *บล็อก* ชื่อเรียกของเมทริกซ์ย่อยในเมทริกซ์แบบบล็อก (block matrix)
ซัลซิตาบีน

**ซัลซิตาบีน** () เป็นสารที่มีโครงสร้างคล้ายนิวคลีโอไซด์ และยับยั้งการทำงานของ Reverse transcriptase  ชื่อทางการค้าคือ Hivid เป็นตัวที่มีประสิทธิภาพน้อยกว่าสารที่มีโครงสร้างอย่างเดียวกัน ปริมาณที่แนะนำให้ใช้คือ 0.750 mg (1 เม็ด) ทุก ๆ 8 ช.ม. ต้องใช้สามครั้งต่อวัน และมีผลข้างเคียงที่น่าวิตก จึงใช้น้อยสำหรับการรักษาโรคเอดส์ในปัจจุบัน

## ประวัติ
ซัลซิตาบีนสังเคราะห์ขึ้นครั้งแรกโดย Jerome Horwitz และต่อมาได้พัฒนาเป็นยาต้านไวรัสโดย Samuel Broder Hiroaki Mitsuya และ Robert Yarchoan การทดสอบการใช้เป็นยารักษาโรคเอดส์โดย Food and Drug Administration ในฐานะยาเดี่ยวเกิดขึ้นเมื่อ 19 มิถุนายน พ.ศ. 2535 และได้ทดสอบการใช้ร่วมกับซิโดวูดีนเมื่อ พ.ศ. 2539 การจำหน่ายยาตัวนี้ทางการค้าหยุดชะงักลงเมื่อ 31 ธันวาคม พ.ศ. 2549

หมวดหมู่:ยา
หมวดหมู่:ยาต้านไวรัส
ไดดาโนซีน

**ไดดาโนซีน** () เป็นยาที่ใช้รักษาHIV/AIDS.

ไดดาโนซีนได้รับการอธิบายครั้งแรกใน ค.ศ. 1975 และรับรองให้ใช้ในประเทศสหรัฐใน ค.ศ. 1991

## อ้างอิง

## อ่านเพิ่ม

* 
* 
* 
* 
* 
* 
* 
* 
* 
* 

หมวดหมู่:ยาหลักขององค์การอนามัยโลก
หมวดหมู่:ยา
หมวดหมู่:ยาต้านไวรัส
สตาวูดีน

**สตาวูดีน** (Stavudine) เป็นยาต้านรีโทรไวรัสที่ใช้ป้องกันและรักษา HIV/AIDS โดยทั่วไปแนะนำให้ใช้ร่วมกับยาต้านรีโทรไวรัสชนิดอื่น แต่ว่าไม่ใช่การรักษาแนวแรก ให้ทางปาก

สตาวูดีนได้รับการบรรยายครั้งแรกใน ค.ศ. 1966 และรับรองให้ใช้งานในประเทศสหรัฐใน ค.ศ. 1994 มีขายเป็นยามสามัญ

## อ้างอิง

หมวดหมู่:ยาหลักขององค์การอนามัยโลก
หมวดหมู่:ยา
หมวดหมู่:ยาต้านไวรัส
ลามิวูดีน

**ลามิวูดีน** (Lamivudine) หรือมักเรียกว่า **3TC** เป็นยาต้านรีโทรไวรัสชนิดหนึ่ง ใช้เพื่อต่อต้านเชื้อ HIV และรักษาโรคเอดส์ และยังเป็นยาทางเลือกหนึ่งเพื่อรักษาโรคตับอักเสบ บี ชนิดเรื้อรัง ยานี้มีประสิทธิภาพในการต่อต้านเชื้อทั้ง HIV-1 และ HIV-2 โดยทั่วไปมักใช้ยานี้ประกอบยาต้านรีโทรไวรัสตัวอื่นๆอาทิ ซิโดวูดีน หรืออะบาคาเวียร์ สามารถรับยานี้ได้โดยการรับประทานทั้งแบบเม็ดและเหลว

ผลข้างเคียงทั่วไปจากการใช้ลามิวูดีนได้แก่ คลื่นไส้, ท้องร่วง, ปวดหัว, อ่อนเพลีย และไอ ผลข้างเคียงระดับรุนแรงได้แก่ เป็นโรคตับ, ภาวะเลือดเป็นกรดแล็กติก และทำให้อาการแย่ลงสำหรับผู้ที่เป็นโรคตับอักเสบ สตรีมีครรภ์สามารถใช้ยานี้ได้ ทารกที่มีอายุตั้งแต่สามเดือนขึ้นไปก็สามารถใช้ยานี้ได้เช่นกัน สามารถทานยานี้พร้อมเวลาอาหารหรือนอกเวลาอาหารก็ได้

ลามิวูดีนได้รับการอนุมัติให้ใช้เป็นยาครั้งแรกในสหรัฐอเมริกาเมื่อปี ค.ศ. 1995 และได้รับการขึ้นทะเบียนเป็นยาหลักขององค์การอนามัยโลก

## อ้างอิง

หมวดหมู่:ยาหลักขององค์การอนามัยโลก
หมวดหมู่:ยา
หมวดหมู่:ยาต้านไวรัส
เขตคลองสาน

**คลองสาน** เป็นหนึ่งในห้าสิบเขตของกรุงเทพมหานคร เป็นเขตอนุรักษ์เมืองเก่า แหล่งท่องเที่ยวเชิงประวัติศาสตร์และศิลปวัฒนธรรมทางฝั่งธนบุรี ปัจจุบันมีศูนย์การค้าหลักคือไอคอนสยาม

## ที่ตั้งและอาณาเขต

เขตคลองสานตั้งอยู่บริเวณตะวันออกสุดของฝั่งธนบุรี มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
* **ทิศเหนือ** ติดต่อกับเขตพระนครและเขตสัมพันธวงศ์ มีแนวกึ่งกลางแม่น้ำเจ้าพระยาเป็นเส้นแบ่งเขต
* **ทิศตะวันออก** ติดต่อกับเขตบางรักและเขตสาทร มีแนวกึ่งกลางแม่น้ำเจ้าพระยาเป็นเส้นแบ่งเขต
* **ทิศใต้** ติดต่อกับเขตบางคอแหลม มีแนวกึ่งกลางแม่น้ำเจ้าพระยาเป็นเส้นแบ่งเขตเช่นกัน
* **ทิศตะวันตก** ติดต่อกับเขตธนบุรี มีคลองบางไส้ไก่ ถนนสมเด็จพระเจ้าตากสิน และถนนประชาธิปกเป็นเส้นแบ่งเขต

## ประวัติศาสตร์
เขตคลองสานเดิมมีฐานะเป็น **อำเภอบางลำภูล่าง** อยู่ในเขตปกครองของจังหวัดธนบุรี และได้เปลี่ยนชื่อเป็น กิ่ง**อำเภอบุปผาราม**   

ต่อมาในพื้นที่กิ่งอำเภอบุปผารามมีจำนวนประชากรเพิ่มขึ้น ใน พ.ศ. 2500 จึงได้มีพระราชกฤษฎีกาตั้ง **อำเภอคลองสาน** ขึ้น 

ครั้นใน พ.ศ. 2514 ได้มีประกาศคณะปฏิวัติให้รวมจังหวัดพระนครกับจังหวัดธนบุรีเข้าเป็นจังหวัดนครหลวงกรุงเทพธนบุรีและมีฐานะเป็นกรุงเทพมหานครใน พ.ศ. 2515 แบ่งพื้นที่ออกเป็นเขตและแขวงแทนอำเภอและตำบล อำเภอคลองสานจึงเปลี่ยนฐานะเป็น **เขตคลองสาน**

## การแบ่งเขตการปกครอง
เขตคลองสานแบ่งเขตการปกครองย่อยออกเป็น 4 แขวง ได้แก่

## ประชากร

## สถานที่สำคัญ
thumb|240px|right|บ้านหวั่งหลี
thumb|200px|right|ไอคอนสยาม
* วัดสุวรรณ 
* วัดอนงคาราม 
* วัดพิชยญาติการาม 
* วัดทองธรรมชาติ 
* วัดทองนพคุณ 
* วัดเศวตฉัตรวรวิหาร
* วัดสุทธาราม
* อุทยานเฉลิมพระเกียรติ สมเด็จพระศรีนครินทราบรมราชชนนี และศาลเจ้ากวนอู
* สวนป่าเฉลิมพระเกียรติ ใต้สะพานสมเด็จพระเจ้าตากสิน ฝั่งธนบุรี
* ท่าน้ำคลองสาน
* ท่าน้ำเป๊ปซี่
* ท่าน้ำท่าดินแดง
* สถาบันจิตเวชศาสตร์สมเด็จเจ้าพระยา 
* โรงพยาบาลตากสิน
* บ้านหวั่งหลี และ ล้ง 1919
* เก๋งจีนทั่งง่วนฮะ
* ไอคอนสยาม

## การขนส่ง
### ระบบขนส่งมวลชน
*  รถไฟฟ้าบีทีเอส –  สายสีลม
** สถานี: กรุงธนบุรี – วงเวียนใหญ่
*  รถไฟฟ้าบีทีเอส –  สายสีทอง
** สถานี: กรุงธนบุรี – เจริญนคร – คลองสาน

### สะพานข้ามแม่น้ำเจ้าพระยา
มี 2 สะพาน คือ
* **[[สะพานสมเด็จพระเจ้าตากสิน]]** เชื่อมต่อระหว่างเขตคลองสานกับเขตบางรักและเขตสาทร
* **[[สะพานพระปกเกล้า]]** เชื่อมต่อระหว่างเขตคลองสานกับเขตพระนคร

## ทัศนียภาพ

## อ้างอิง

## แหล่งข้อมูลอื่น
* เว็บไซต์สำนักงานเขตคลองสาน 
* แผนที่เขตคลองสาน
ไรแมนตาดีน

**ไรแมนตาดีน** (; ชื่อระหว่างประเทศที่ไม่มีเจ้าของ ถูกขายภายใต้ชื่อการค้า **[https://www.rxlist.com/flumadine-drug.htm Flumadine]**) เป็นยาต้านไวรัสที่ได้รับการลงทะเบียนแล้ว ซึ่งมีไว้จัดการและหยุดการติดเชื้อจากไวรัสไข้หวัดใหญ่ เอ ไรแมนตาดีนยังบรรเทาอาการต่าง ๆ เช่น ไข้ ทั้งไรแมนตาดีนและอะแมนตาดีนเป็นสารที่มาจากอะดาแมนเทน เมื่อใช้กับผู้ป่วยที่มีอาการน้อยกว่า ไรแมนตาดีนมีผลมากกว่าอะแมนตาดีน องค์การอาหารและยาสหรัฐ (FDA) ยอมรับให้ใช้ไรแมนตาดีนใน ค.ศ. 1994

ไรแมนตาดีนได้รับการยอมรับให้ใช้ในทางการแพทย์ใน ค.ศ. 1993 ตัวอย่างจากไข้หวัดใหญ่สายพันธุ์ใหม่ 2009 และไข้หวัดใหญ่ประจำฤดูกาล H3N2 มีการต้านไรแมนตาดีน และในปัจจุบันไม่แนะนำให้รักษาไข้หวัดใหญ่กับไรแมนตาดีนแล้ว 

## อ้างอิง

## แหล่งข้อมูลอื่น
* U.S. FDA press release announcing rimantadine's approval 
* U.S. Center for Drug Evaluation and Research rimantadine description 
* U.S. NIH rimantadine description
* U.S. CDC flu anti-viral treatment information

หมวดหมู่:เอมีนปฐมภูมิ
หมวดหมู่:ยา
หมวดหมู่:ยาต้านไวรัส
อีฟาวิเรนซ์

**อีฟาวิเรนซ์** (Efavirenz) หรือชื่อทางการค้าคือ **ซุสติว่า** (Sustiva) หรือ **อะทริพลา** (Atripla) หรือชื่ออื่นๆ เป็นยาต้านรีโทรไวรัสซึ่งใช้สำหรับรักษาและป้องกันเชื้อเอชไอวีและเอดส์ โดยทั่วไปมักจะใช้ควบคู่กับยาต้านรีโทรไวรัสตัวอื่นๆ ยาอีฟาวิเรนซ์มีทั้งแบบแยกขายและขายเป็นชุดประกอบด้วยยาสามตัวชื่อ "อีฟาวิเรนซ์/เอ็มไตรซิทาบีน/เทโนโฟเวียร์" (Efavirenz/Emtricitabine/Tenofovir) ยานี้ใช้โดยการรับประทานวันละครั้ง

ผลข้างเคียงทั่วไปจากการใช้ยาได้แก่ มีผื่น, คลื่นไส้, ปวดหัว, เหนื่อยล้า หรือนอนหลับยาก บางครั้งอาการมีผื่นอาจรุนแรงจนกลายเป็นกลุ่มอาการสตีเฟนส์–จอห์นสัน ผลข้างเคียงขั้นรุนแรงได้แก่ มีภาวะซึมเศร้า, คิดฆ่าตัวตาย, เป็นโรคตับ, มีอาการชัก ยาตัวนี้ปลอดภัยสำหรับสตรีที่มีอายุครรภ์ไม่เกินสามเดือน หากเกินกว่านั้นควรงดใช้เนื่องจากทารกในครรภ์อาจได้รับยาไปด้วย

อีฟาวิเรนซ์ได้รับการอนุมติโดยองค์การอาหารและยาสหรัฐให้ใช้เป็นยาในปีค.ศ. 1998 และได้รับการขึ้นทะเบียนเป็นยาหลักขององค์การอนามัยโลก ในฐานะยาทรงประสิทธิผลและปลอดภัยต่อระบบสุขภาพ ในปีค.ศ. 2018 องค์การอนามัยโลกได้ให้การรับรองมาตรฐานสากลแก่ยาอีฟาวิเรนซ์ที่ผลิตโดยองค์การเภสัชกรรมของไทย ยาตัวนี้ในปัจจุบันยังไม่มีสถานะเป็นยาสามัญ เนื่องจากสิทธิบัตรยายังไม่หมดอาจยุ

ค่าใช้จ่ายในการใช้ยานี้ในประเทศกำลังพัฒนาอยู่ที่ราว 10,000 ถึง 32,000 บาทต่อเดือน ส่วนค่าใช้จ่ายในสหรัฐสูงกว่า 6,700 บาทต่อเดือน และอาจสูงถึง 34,000 บาทต่อเดือน ค่าใช้จ่ายด้านยาอิฟาวิเรนซ์+ทรูแวดา (Efavirenz+Truvada) ในประเทศไทยในปี 2012 อยู่ที่ราว 2,900 บาทต่อเดือน ในปี 2018 องค์การเภสัชกรรมไทยได้ประกาศว่าจะผลิตยาอิฟาวิเรนซ์ขนาด 600 มิลลิกรัมจำนวน 30 เม็ดจำหน่ายในราคาขวดละ 180 บาท

## อ้างอิง

หมวดหมู่:ยาหลักขององค์การอนามัยโลก
หมวดหมู่:ยา
หมวดหมู่:ยาต้านไวรัส
อินดินาเวียร์

**อินดินาเวียร์** () เป็นสารยับยั้งโปรตีเอสที่ใช้เป็นส่วนประกอบของยาต้านไวรัสที่มีฤทธิ์สูงเพื่อรักษา HIV/AIDS

ยานี้ได้รับการจดสิทธิบัตรใน ค.ศ. 1991 และรับรองให้ใช้ในทางการแพทย์ใน ค.ศ. 1996

## อ้างอิง

หมวดหมู่:แอลกอฮอล์
หมวดหมู่:ยาหลักขององค์การอนามัยโลก
หมวดหมู่:ยา
หมวดหมู่:ยาต้านไวรัส
อะทาซานาเวียร์

**อะทาซานาเวียร์** () หรือชื่อทางการค้าว่า **Reyataz** และอื่น ๆ เป็นยาต้านรีโทรไวรัสที่ใช้รักษา HIV/AIDS โดยทั่วไปแนะนำให้ใช้ร่วมกับ antiretrovirals ชนิดอื่น ๆ อาจใช้เพื่อป้องกันหลังจากได้รับบาดเจ็บจากการถูกเข็มทิ่มหรือการสัมผัสสารอื่นๆ ที่อาจเกิดขึ้น (postexposure prophylaxis (PEP)) รับประทานทางปาก

ผลข้างเคียงทั่วไปได้แก่ปวดหัว, คลื่นไส้, ดีซ่าน, ปวดท้อง, มีปัญหาตอนนอน และไข้ ผลข้างเคียงร้ายแรงได้แก่ ผื่นเช่น erythema multiforme และน้ำตาลในเลือดสูง ปลอดภัยสำหรับการใช้ยาขณะตั้งครรภ์

อะทาซานาเวียร์ได้รับการรับรองให้ใช้ในทางการแพทย์ในสหรัฐเมื่อ ค.ศ. 2003 ยาผสม atazanavir/ritonavir อยู่ในรายการยาจำเป็นขององค์การอนามัยโลก อะทาซานาเวียร์มีขายเป็นยาสามัญ

## อ้างอิง

หมวดหมู่:ยา
หมวดหมู่:ยาต้านไวรัส
รูบี

**รูบี** (นิยมอ่านว่า รูบี้) เป็นคำทับศัพท์จากภาษาอังกฤษจาก Ruby หรือ ruby อาจหมายถึง
* ทับทิม อัญมณีสีแดง
* ภาษารูบี ภาษาโปรแกรมเชิงวัตถุพัฒนาโดยโปรแกรมเมอร์ชาวญี่ปุ่น มีใช้ในโปรแกรม RPG Maker XP
* รูบี้ ตัวละครการ์ตูนนกเพนกวินในเรื่องเรฟ
* ตัวละครเอกในการ์ตูนเรื่องโปเกมอน สเปเชียล
บางแค

**บางแค** อาจหมายถึง
* เขตบางแค กรุงเทพมหานคร
* แขวงบางแค เขตบางแค กรุงเทพมหานคร
* แขวงบางแคเหนือ เขตบางแค กรุงเทพมหานคร
* ย่านบางแค
* สถานีบางแค สถานีรถไฟฟ้ามหานคร สายสีน้ำเงิน
* ตำบลบางแค อำเภออัมพวา จังหวัดสมุทรสงคราม
ดีลาเวียร์ดีน

**ดีลาเวียร์ดีน** () เป็น reverse transcriptase inhibitor (NNRTI) ที่ไม่เป็นนิวคลีโอไซด์ ซึ่งทำการค้าโดย ViiV Healthcare

การผลิตและการจัดจำหน่ายถูกยุติลงในประเทศสหรัฐและแคนาดา

## การสังเคราะห์

## อ้างอิง

หมวดหมู่:ยา
หมวดหมู่:ยาต้านไวรัส
อะบาคาเวียร์

**อะบาคาเวียร์** () ขายภายใต้ชื่อทางการค้าเป็น **Ziagen** และชื่ออื่น ๆ เป็นยาที่ใช้รักษา HIV/AIDS อะบาคาเวียร์มักใช้ร่วมกับยาต้านไวรัสเอชไอวีชนิดอื่น ๆ เช่นเดียวกับยาต้านไวรัสเอชไอวีชนิดอื่น ๆ ในกลุ่ม NRTIs และไม่แนะนำให้ใช้ยาแบบเดี่ยว โดยรับประทานเป็นยาเม็ดหรือสารละลาย และอาจใช้ในเด็กอายุมากกว่าสามเดือน

โดยทั่วไปอะบาคาเวียร์สามารถทนต่อยาได้ดี ผลข้างเคียงที่พบบ่อย ได้แก่ อาเจียน นอนไม่หลับ มีไข้ และรู้สึกเหนื่อยล้า ผลข้างเคียงที่พบบ่อยอื่น ๆ ได้แก่ เบื่ออาหาร ปวดศีรษะ คลื่นไส้ ท้องเสีย ผื่น และเซื่องซึม ผลข้างเคียงที่รุนแรงกว่า ได้แก่ ภาวะภูมิไวเกิน ตับถูกทำลาย และภาวะเลือดเป็นกรดแล็กติก การตรวจทางพันธุกรรมสามารถบ่งชี้ว่าบุคคลนั้นมีความเสี่ยงสูงที่จะเกิดภาวะภูมิไวเกินหรือไม่ อาการของภาวะภูมิไวเกิน ได้แก่ ผื่น อาเจียน และหายใจถี่ อะบาคาเวียร์อยู่ในกลุ่มยา NRTI ซึ่งออกฤทธิ์โดยการยับยั้งเอนไซม์ reverse transcriptase ซึ่งเป็นเอนไซม์ที่จำเป็นสำหรับการจำลองตัวเองของไวรัสเอชไอวี ในกลุ่ม NRTI อะบาคาเวียร์เป็น carbocyclic nucleoside

อะบาคาเวียร์ได้รับการจดสิทธิบัตรใน ค.ศ. 1988 และรับรองให้ใช้ในทางการแพทย์ในประเทศสหรัฐเมื่อ ค.ศ. 1998 ยานี้จัดให้เป็นหนึ่งในรายการยาจำเป็นขององค์การอนามัยโลก มีขายเป็นยาสามัญ อะบาคาเวียร์ใช้งานพร้อมกับยารักษาเอชไอวีอื่น ๆ เช่น abacavir/lamivudine/zidovudine, abacavir/dolutegravir/lamivudine และ abacavir/lamivudine ยาผสม abacavir/lamivudine ถือเป็นยาจำเป็น (essential medicine)

## การสังเคราะห์

## อ้างอิง

## อ่านเพิ่ม

* 

## แหล่งข้อมูลอื่น

* Abacavir pathway on PharmGKB

หมวดหมู่:ยา
หมวดหมู่:ยาต้านไวรัส
หมวดหมู่:ยาหลักขององค์การอนามัยโลก
บางขุนเทียน

**บางขุนเทียน** อาจหมายถึง
* เขตบางขุนเทียน กรุงเทพมหานคร
** แขวงบางขุนเทียน
* คลองบางขุนเทียน
* ถนนบางขุนเทียน
* วัดบางขุนเทียน
** วัดบางขุนเทียนนอก
** วัดบางขุนเทียนกลาง
** วัดบางขุนเทียนใน
* โรงเรียนทวีธาภิเศก บางขุนเทียน
* โรงเรียนรัตนโกสินทร์สมโภชบางขุนเทียน
* โรงพยาบาลผู้สูงอายุบางขุนเทียน
ริโตนาเวียร์

**ริโตนาเวียร์** () ขายภายใต้เครื่องหมายทางการค้า **Norvir** เป็นยาต้านรีโทรไวรัสที่ใช้รักษา HIV/AIDS ร่วมกับยาอื่น ๆ การรักษาแบบผสมผสานมีชื่อเรียกว่า highly active antiretroviral therapy (HAART) นอกจากนี้ยังสามารถใช้ร่วมกับยาอื่นไว้รักษาไวรัสตับอักเสบซี ยานี้บริโภคทางปาก

ผลข้างเคียงทั่วไปคือคลื่นไส้, อาเจียน, ไม่มีความอยากอาหาร, ท้องเสีย และมือกับเท้าชา ผลข้างเคียงที่ร้ายแรงได้แก่ ปัญหาที่ตับ, pancreatitis, ภูมิแพ้ และหัวใจเต้นผิดจังหวะ ปฏิสัมพันธ์ที่รุนแรงอาจเกิดขึ้นจากการใช้ยาอื่น เช่น อะมิโอดาโรน และซิมวาสแตติน ผู้ตั้งครรภ์อนุญาตใช้ยาในปริมาณต่ำได้ 

มีการจดสิทธิบัตรริโตนาเวียใน ค.ศ. 1989 และเริ่มใช้งานในทางการแพทย์ใน ค.ศ. 1996 โดยมีการบรรจุลงในรายชื่อยาสำคัญขององค์การอนามัยโลก

## อ้างอิง

## อ่านเพิ่ม
* 

## แหล่งข้อมูลอื่น
* 

หมวดหมู่:ยาหลักขององค์การอนามัยโลก
หมวดหมู่:ยา
หมวดหมู่:ยาต้านไวรัส
เนลฟินาเวียร์

**เนลฟินาเวียร์** () เป็นยาต้านรีโทรไวรัสที่ใช้รักษา HIV/AIDS เนลฟินาเวียร์อยู่ในยาประเภทสารยับยั้งโปรตีเอส (PIs) และใช้ผสมกับยาต้านรีโทรไวรัสชนิดอื่นเกือบเสมอ

ยานี้ได้รับการจดสิทธิบัตรใน ค.ศ. 1992 และรับรองให้ใช้ในทางการแพทย์ใน ค.ศ. 1997

## อ้างอิง

## อ่านเพิ่ม

* 
* 

หมวดหมู่:ยา
หมวดหมู่:ยาต้านไวรัส
หมวดหมู่:ฟีนอล
แอมปรีนาเวียร์

**แอมปรีนาเวียร์** (Amprenavir) เป็นสารยับยั้งโปรตีเอสที่ใช้รักษาการติดเชื้อ HIV

ยานี้ได้รับการจดสิทธิบัตรใน ค.ศ. 1992 และรับรองให้ใช้ทางการแพทย์ใน ค.ศ. 1999 

## อ้างอิง

## แหล่งข้อมูลอื่น
* Amprenavir bound to proteins in the Protein Data Bank

หมวดหมู่:ยา
หมวดหมู่:ยาต้านไวรัส
โลปินาเวียร์

**โลปินาเวียร์** (Lopinavir) เป็นสารยับยั้งการสร้างโปรตีนของเรโทรไวรัส ใช้รักษาการติดเชื้อเอชไอวีด้วยการผสมยากับริโทนาเวียร์ (โลปินาเวียร์/ริโทนาเวียร์)

มีการจดสิทธิบัตรยานี้ใน ค.ศ. 1995 และยอมรับให้ใช้ในทางการแพทย์ใน ค.ศ. 2000

## อ้างอิง

## แหล่งข้อมูลอื่น
* 

หมวดหมู่:ยา
หมวดหมู่:ยาต้านไวรัส
อีมิควิมอด

**อีมิควิมอด** (Imiquimod) เป็นยาที่ทำหน้าที่เป็นสารปรับเปลี่ยนการตอบสนองภูมิคุ้มกันที่ใช้รักษาหูดบริเวณอวัยวะเพศ, มะเร็งเซลล์ฐานที่ผิวเผิน และ actinic keratosis

## อ้างอิง

## แหล่งข้อมูลอื่น
* 

หมวดหมู่:ยา
หมวดหมู่:ยาต้านไวรัส
นรก

thumb|นรก วาดโดยเฮราด ฟอน ลันด์สเบิร์ก

**นรก** () หมายถึง ภพหลังความตายในคติของศาสนาต่าง ๆ เชื่อว่าใช้ลงโทษผู้ทำบาปที่มีกรรมชั่วจากการกระทำบาปตั้งแต่อยู่บนโลกและไม่กลับใจหรือไม่สร้างกุศลกรรมดีเพื่อชดใช้ลดทอนหนักเป็นเบาหรือมีความสำนึกผิดต่อสิ่งที่กระทำลงไป ซึ่งนรกในทุกศาสนาจะอยู่ต่ำที่สุด ความลึกมากแทบจะไม่สิ้นสุด มีสภาวะที่ร้อนด้วยไฟบรรลัยกัลป์ดั่งลาวาหินร้อนเหลวเดือด ตั้งอยู่ ณ เบื้องล่างของโลกหรือ ใต้พิภพ มีความมืดมิด เสียงทรมานหรือขบเขี้ยวเคี้ยวฟันและสยดสยองเกินกว่าที่จะจินตนาการออก ภายในนรกภูมิหรือแดนนรก ประกอบไปด้วยขุมหรือระดับขั้นชั้นต่างๆเพื่อทรมานสัตว์นรกหรือวิญญาณผู้ตกนรกต่างๆ กระจายกันไปทั่ว มีสัตว์นรกหรือวิญญาณผู้ตกนรกใน ขุมนรก หรือ เตาบึงไฟนรก เป็นประชากรที่นั่น

## ดูเพิ่ม
* นรกภูมิ (ความเชื่อทางศาสนาพุทธ)

## อ้างอิง


หมวดหมู่:ชีวิตหลังความตายในศาสนาคริสต์
พ.ศ. 1956

**พุทธศักราช 1956** ใกล้เคียงกับ
* เมษายน ค.ศ. 1413 - มีนาคม ค.ศ. 1414
* ค.ศ. 1413 เป็นปีปกติสุรทินที่วันแรกเป็นวันอาทิตย์ตามปฏิทินจูเลียน
* ค.ศ. 1414 เป็นปีปกติสุรทินที่วันแรกเป็นวันจันทร์ตามปฏิทินจูเลียน
* มหาศักราช 1335
* ปีมะเส็ง เบญจศก จุลศักราช 775 (วันที่ 28 มีนาคม เป็นวันเถลิงศก)

## ผู้นำ
* อาณาจักรอยุธยา: สมเด็จพระอินทราชา (พ.ศ. 1952-1967)
* อาณาจักรสุโขทัย: พระมหาธรรมราชาที่ 3 (พ.ศ. 1943-1962)
* อาณาจักรล้านนา: พญาสามฝั่งแกน (พ.ศ. 1945-1984)

## เหตุการณ์

## วันเกิด

## วันถึงแก่กรรม
สตีล (บาสเกตบอล)

ในบาสเกตบอล **สตีล** () ใช้เรียกเมื่อผู้เล่นฝ่ายตั้งรับสามารถแย่งลูก ปัดและรับลูก หรือ ปัดลูกบาสเกตบอลไปเข้ามือผู้เล่นอื่นของฝ่ายรับ จากผู้เล่นฝ่ายรุกระหว่างการเลี้ยงลูกหรือส่งลูก ฝ่ายรับต้องไม่ถูกมือผู้เล่นอีกฝ่ายมิฉะนั้นจะถือเป็นฟาล์ว

สตีลไม่ถือเป็นตัววัดที่ดีเสมอไป สำหรับวัดความสามารถในการเล่นตั้งรับของผู้เล่นหนึ่ง ๆ แต่ผู้เล่นมีชื่อเสียงหลายคน เช่น ไมเคิล จอร์แดน หรือ อัลเลน ไอเวอร์สัน ก็มีชื่อในเรื่องการสตีลและนำลูกวิ่งไปทำคะแนน หรือที่เรียกว่า ฟาสต์เบรก (fastbreak)

โดยทั่วไปการ์ดที่มีความคล่องแคล่วว่องไวมักจะทำสตีลได้ดี แต่เซ็นเตอร์บางคน เช่น ฮาคีม โอลาจูวอน (Hakeem Olajuwon) ก็สามารถทำสตีลสูงสุดในทีม และอยู่ในอันดับต้น ๆ ของลีกเอ็นบีเออยู่หลายสมัย

## สถิติเกี่ยวกับสตีลในลีก[[เอ็นบีเอ]]
***หมายเหตุ:*** *เอ็นบีเอเริ่มจดบันทึกสถิติเกี่ยวกับสตีลในฤดูกาล 1973-74 จึงไม่มีข้อมูลผลงานสตีลของผู้เล่นเก่ง ๆ ก่อนหน้านี้*

### สถิติสูงสุดตลอดอาชีพการเล่น
# จอห์น สต็อกตัน (John Stockton) - 3265 สตีล (19 ฤดูกาล)
# เจสัน คิดด์ (Jason Kidd) - 2559 สตีล (18 ฤดูกาล ปัจจุบันยังเล่นอาชีพอยู่)
# ไมเคิล จอร์แดน (Michael Jordan) - 2514 สตีล (15 ฤดูกาล )

### สถิติสูงสุดในฤดูกาลเดียว
# อัลวิน รอเบิร์ตสัน (Alvin Robertson) - 301 สตีล (ฤดูกาล 1985-86 กับทีมซานแอนโตนิโอ สเปอรส์)
# ดอน บิวส์ (Don Buse) - 281 สตีล (ฤดูกาล 1976-77 กับทีมอินดีอานา เพเซอรส์)
# ไมเคิลเรย์ ริชาร์ดสัน (Michealray Richardson) - 265 สตีล (ฤดูกาล 1979-80 กับทีมนิวยอร์ก นิกส์)

## แหล่งข้อมูลอื่น
* databaseBasketball.com รวมสถิติ ดราฟ รางวัล และประวัติศาสตร์ ของเอ็นบีเอ

หมวดหมู่:บาสเกตบอล
พ.ศ. 1957

**พุทธศักราช 1957** ใกล้เคียงกับ
* เมษายน ค.ศ. 1414 - มีนาคม ค.ศ. 1415
* ค.ศ. 1414 เป็นปีปกติสุรทินที่วันแรกเป็นวันจันทร์ตามปฏิทินจูเลียน
* ค.ศ. 1415 เป็นปีปกติสุรทินที่วันแรกเป็นวันอังคารตามปฏิทินจูเลียน
* มหาศักราช 1336
* ปีมะเมีย ฉศก จุลศักราช 776 (วันที่ 29 มีนาคม เป็นวันเถลิงศก)

## ผู้นำ
* อาณาจักรอยุธยา: สมเด็จพระอินทราชา (พ.ศ. 1952-1967)
* อาณาจักรสุโขทัย: พระมหาธรรมราชาที่ 3 (พ.ศ. 1943-1962)
* อาณาจักรล้านนา: พญาสามฝั่งแกน (พ.ศ. 1945-1984)

## เหตุการณ์

## วันเกิด

## วันถึงแก่กรรม
เมืองพี่น้องและเมืองแฝด

[thumb|ป้ายเมืองพี่น้องและเมืองแฝดที่เมือง[ฟีนิกซ์ (รัฐแอริโซนา)|ฟีนิกซ์ รัฐแอริโซนา]]
**เมืองพี่น้อง** () และ**เมืองแฝด** () เป็นคำที่ใช้เรียกเมืองที่การเจริญสัมพันธไมตรีอันดีต่อกัน (ส่วนใหญ่จะเป็นเมืองที่อยู่กันคนละประเทศ) โดยมีความร่วมมือกันระหว่างเมือง หรือระหว่างประเทศ เพื่อช่วยเหลือการพัฒนาเมืองในด้านต่าง ๆ และสนับสนุนความเข้าใจระหว่างวัฒนธรรม มีการแลกเปลี่ยนองค์ความรู้ถ่ายทอดซึ่งกันและกัน นำสิ่งดีๆที่อีกฝ่ายหนึ่งมี มาพัฒนาต่อยอดเมืองของตนเอง หรือในบางครั้ง เมืองพี่เมืองน้อง มักจะถูกตีความไปตามลักษณะเมืองที่มีความคล้ายคลึงกัน ทางด้านศิลปวัฒนธรรมประเพณี ชีวิตความเป็นอยู่ ตลอดจนสภาพสิ่งแวดล้อมของเมืองที่คล้ายคลึงกัน เราก็เรียกว่าเมืองพี่เมืองน้องได้ อย่างเช่น เมืองปายกับวังเวียง ที่มีบรรยากาศของเมืองพักกลางทางท่ามกลางขุนเขา ลำน้ำ และสายหมอกเหมือนกัน หรืออย่าง จังหวัดยโสธรกับเมืองโยชิดะ ประเทศญี่ปุ่น ที่ได้รับการเรียกว่าเป็นเมืองคู่แฝด เพราะมีประเพณีการเล่นบั้งไฟคล้ายคลึงกัน

ในเมืองไทยมีหลายจังหวัดที่มีการเจริญความสัมพันธ์อันดีเป็นเมืองพี่เมืองน้องกับเมืองต่างๆทั่วโลก หรือเป็นเมืองพี่เมืองน้องกันเองภายในประเทศ อย่างกรุงเทพมหานคร ที่สถาปนาเมืองพี่เมืองน้องระหว่างกรุงเทพมหานคร กับจังหวัดแพร่ ภายหลังจากที่ กรุงเทพฯได้ทำการบูรณปฏิสังขรณ์เสาชิงช้า โดยได้รับความร่วมมือจากจังหวัดแพร่ในการอนุญาตให้พลีต้นสักทองจำนวน 6 ต้น เมื่อวันที่ 19 พฤษภาคม พ.ศ. 2549 ที่อำเภอเด่นชัย มาทำเป็นเสาชิงช้าต้นใหม่ 

หรือการเจริญความสัมพันธ์ระหว่างจังหวัดสุพรรณบุรีกับเมือง Courtenay ประเทศแคนาดา ความเป็นเมืองพี่เมืองน้องระหว่างจังหวัดภูเก็ตกับเมืองนีซ ประเทศฝรั่งเศส จังหวัดเพชรบุรี กับข้อตกลงการสถาปนาความสัมพันธ์เมืองพี่ เมืองน้องระหว่างจังหวัดเพชรบุรีกับเมืองพารามัตตา ประเทศออสเตรเลีย เหล่าล้วนเป็นแบบอย่างในการพัฒนาความสัมพันธ์ระหว่างเมืองและประชากรทั้งสองประเทศให้แนบแน่นยิ่งขึ้น

## อ้างอิง

## แหล่งข้อมูลอื่น

* Town twinning in Europe's municipalities, towns and regions
* Twinning in Europe
* UK Town Twinning Portal
* 

หมวดหมู่:ความสัมพันธ์ระหว่างประเทศ
หมวดหมู่:เมือง
พ.ศ. 1958

**พุทธศักราช 1958** ใกล้เคียงกับ
* เมษายน ค.ศ. 1415 - มีนาคม ค.ศ. 1416
* ค.ศ. 1415 เป็นปีปกติสุรทินที่วันแรกเป็นวันอังคารตามปฏิทินจูเลียน
* ค.ศ. 1416 เป็นปีอธิกสุรทินที่วันแรกเป็นวันพุธตามปฏิทินจูเลียน
* มหาศักราช 1337
* ปีมะแม สัปตศก จุลศักราช 777 (วันที่ 29 มีนาคม เป็นวันเถลิงศก)

## ผู้นำ
* อาณาจักรอยุธยา: สมเด็จพระอินทราชา(พ.ศ. 1952-1967)
* อาณาจักรสุโขทัย: พระมหาธรรมราชาที่ 3 (พ.ศ. 1943-1962)
* อาณาจักรล้านนา: พญาสามฝั่งแกน (พ.ศ. 1945-1984)
*สำหรับผู้นำประเทศอื่น ๆ ดู [[รายชื่อผู้นำประเทศ พ.ศ. 1958]]*

## เหตุการณ์

## วันเกิด

## วันถึงแก่กรรม
บล็อก (บาสเกตบอล)

[right|200px|thumb|ออสการ์ ทอเรสต์ (เสื้อขาว) กำลังบล็อกลูกผู้เล่นฝ่ายตรงข้าม (ภาพจากลีกของ[ประเทศอิตาลี|อิตาลี)]]
**บล็อก** ( ย่อมาจาก blocked shot) ในกีฬาบาสเกตบอล ใช้เรียกเมื่อผู้เล่นฝ่ายตั้งรับสามารถปัดลูกบาสเกตบอลที่ถูกชู้ตไม่ให้เข้าในห่วง และฝ่ายรับต้องไม่ถูกมือผู้เล่นอีกฝ่ายมิฉะนั้นจะถือเป็นฟาล์ว การจะนับเป็นบล็อกได้ จะต้องปัดลูกขณะที่ลูกกำลังเคลื่อนที่ขึ้นข้างบ้น แต่ถ้าปัดเมื่อลูกกำลังตกลงมาจะถือว่าเป็น **โกลเทนด์** (goaltend) และถือเป็นคะแนนของผู้ชู้ต ถ้าไปปัดลูกหลังจากลูกกระทบแป้นแล้วก็ถือเป็นโกลเทนด์เช่นเดียวกัน

เนื่องจากข้อได้เปรียบเรื่องความสูง ผู้เล่นในตำแหน่งเซ็นเตอร์ และ ฟอร์เวิร์ด มักจะทำบล็อกได้มากสุด บล็อกถือเป็นการเล่นที่น่าตื่นเต้นอย่างหนึ่ง ผู้เล่นที่บล็อกเก่ง ๆ จะทำให้ผู้เล่นอีกฝ่ายชู้ตลูกใกล้แป้นยาก ลูกที่บล็อกได้ยังเพิ่มโอกาสการทำคะแนนด้วยการเล่น ฟาสต์เบรก (fastbreak คือรีบนำลูกวิ่งไปยัดห่วงฝ่ายตรงข้าม)

คนที่บล็อกลูกได้ดี ต้องมีประสาทและจังหวะที่ดี ตัวสูงหรือกระโดดได้สูง ผู้เล่นที่บล็อกเก่งอาจไม่ต้องบล็อกทุกลูก แต่ก็ทำให้อีกฝ่ายปรับท่าชู้ตทำให้โอกาสชู้ตพลาดง่ายขึ้น ผู้เล่นในเอ็นบีเอที่บล็อกเก่ง ๆ เช่น บิล รัสเซล วิลท์ แชมเบอร์เลน ฮาคีม โอลาจูวอน ดีคิมบี มูตอมโบ

## สถิติเกี่ยวกับบล็อกในลีก[[เอ็นบีเอ]]
เอ็นบีเอเริ่มจดบันทึกสถิติเกี่ยวกับบล็อกในฤดูกาล 1973-74

### สถิติสูงสุดตลอดอาชีพการเล่น
# ฮาคีม โอลาจูวอน (Hakeem Olajuwon) - 3830 บล็อก (18 ฤดูกาล)
# คารีม อับดุล-จับบาร์ (Kareem Abdul-Jabbar) - 3189 บล็อก (20 ฤดูกาล)
# ดีคิมบี มูตอมโบ (Dikembe Mutombo) - 3099 บล็อก (14 ฤดูกาล ปัจจุบันยังเล่นอยู่)

### สถิติสูงสุดในฤดูกาลเดียว
# มาร์ก อีตัน (Mark Eaton) - 456 บล็อก (ฤดูกาล 1984-85 กับทีมยูทาห์ แจ๊ส)
# มานูต โบล (Manute Bol) - 397 บล็อก (ฤดูกาล 1985-86 กับทีมวอชิงตัน บูลเล็ตส์)
# เอลมอร์ สมิต (Elmore Smith) - 393 บล็อก (ฤดูกาล 1973-74 กับทีมลอสแอนเจลิส เลเกอรส์)

## แหล่งข้อมูลอื่น
* databaseBasketball.com รวมสถิติ ดราฟ รางวัล และประวัติศาสตร์ ของเอ็นบีเอ

หมวดหมู่:บาสเกตบอล
พ.ศ. 1959

**พุทธศักราช 1959** ใกล้เคียงกับ
* เมษายน ค.ศ. 1416 - มีนาคม ค.ศ. 1417
* ค.ศ. 1416 เป็นปีอธิกสุรทินที่วันแรกเป็นวันพุธตามปฏิทินจูเลียน
* ค.ศ. 1417 เป็นปีปกติสุรทินที่วันแรกเป็นวันศุกร์ตามปฏิทินจูเลียน
* มหาศักราช 1338
* ปีวอก อัฏฐศก จุลศักราช 778 (วันที่ 28 มีนาคม เป็นวันเถลิงศก)

## ผู้นำ
* อาณาจักรอยุธยา: สมเด็จพระอินทราชา (พ.ศ. 1952-1967)
* อาณาจักรสุโขทัย: พระมหาธรรมราชาที่ 3 (พ.ศ. 1943-1962)
* อาณาจักรล้านนา: พญาสามฝั่งแกน (พ.ศ. 1945-1984)

## เหตุการณ์

## วันเกิด

## วันถึงแก่กรรม
เตตราไซคลีน

**เตตร้าซัยคลิน** () เป็นยาปฏิชีวนะระงับการเจริญเติบโตของเชื้อแบคทีเรีย รักษาโรคติดเชื้อในท่อทางเดินปัสสาวะรักษาลำไส้อักเสบ หลอดลมอักเสบ รักษาโรคบิดมีเชื้อ รักษาแผล ฝี หนอง อาการอักเสบต่าง ๆ เนื่องจากการติดเชื้อ

## ข้อบ่งชี้สำหรับการใช้ยานี้
* ทำลายแบคทีเรียที่เป็นสาเหตุของการติดเชื้อ โดยไม่มีผลกับการติดเชื้อไวรัส เช่น โรคหวัด

## ผลข้างเคียงของยา
* ถ้าเกิดอาการคลื่นไส้ ให้รับประทานยาร่วมกับของขบเคี้ยว แต่ถ้ากระเพาะยังรู้สึกไม่ค่อยสบายอยู่ ให้ปรึกษาแพทย์ 
* อาการท้องร่วง คันที่ช่องคลอดหรือทวารหนัก เจ็บปาก ผดผื่นขึ้นที่ผิวหนัง โดยถ้าเกิดอาการเหล่านี้อย่างรุนแรง หรือ เป็นติดต่อกันเป็นเวลามากกว่า 2 วัน ให้ปรึกษาแพทย์ 

## คำแนะนำระหว่างใช้ยา
* ให้รับประทานยาให้หมดตามใบสั่งแพทย์ มิฉะนั้น เชื้ออาจจะกลับเป็นซ้ำอีกได้ 
* ยาตัวนี้เป็นสาเหตุให้ผิวหนังมีความไวต่อแสงแดดมากขึ้น ฉะนั้นควรใส่เสื้อผ้าให้มิดชิด ทาครีมกันแดด และใส่แว่นกันแดด 
* ถ้าเกิดอาการแสงแดดเผาไหม้ ให้ปรึกษาแพทย์ 
* ถ้าเป็นโรคเบาหวานอยู่ ยาตัวนี้อาจทำให้เกิดผลของการวัดระดับน้ำตาลในปัสสาวะผิดพลาดได้ ฉะนั้น ควรปรึกษาแพทย์ก่อนที่จะเปลี่ยนอาหารที่รับประทาน หรือ เปลี่ยนขนาดของยารักษาโรคเบาหวาน 
* เมื่อคุณลืมกินยาให้รับประทานยาทันที่ที่นึกได้ และให้รับประทานยาต่อไปตามตารางเดิม 

## คำเตือนและข้อควรระวัง
* ไม่ควรใช้ยาตัวนี้ในเด็กอายุต่ำกว่า 8 ปี หญิงตั้งครรภ์ หรือ หญิงให้นมบุตร หรือ หญิงที่กำลังจะตั้งครรภ์ 
* ถ้าเกิดอาการแพ้ยาตัวอื่น หรือ เป็นโรคไต ให้บอกแพทย์ก่อนให้ยาตัวนี้ 
* ยาตัวนี้ จะลดประสิทธิภาพของยาเม็ดคุมกำเนิด ฉะนั้นจึงควรใช้การคุมกำเนิดแบบอื่นจะได้ผลมากกว่า 
* ให้ยาตัวนี้ก่อนหน้ายาเตรียมที่มีเหล็กผสมอยู่ 2 ชม. หรือ หลัง 3 ชม. 
* ให้ยาตัวนี้ 1 ชม. ก่อนให้ยาลดกรด และหลัง 2 ชม. หลังให้ยาลดกรด 
* ถ้าได้รับยา anticoagulants เช่น warfarin, penicillin, และยาแก้ท้องร่วง ให้บอกแพทย์ด้วย 
* ยาตัวนี้ที่ผลิตนานแล้ว อาจเป็นอันตรายได้ 

## ชื่อการค้า
* Achromycin
* Dumocycline
* Lenocin
* Pantocycline
* Servitet'''
* Ganospec
* TC Mycin
* Micamycin
* Tetracycline 
* T-Buffer

## วิธีใช้
โดยให้รับประทานเป็นช่วงห่างที่เหมาะสม 

## การเก็บรักษา
* เก็บในภาชนะปิดสนิท เก็บให้พ้นมือเด็ก 
* เก็บ liquid ในตู้เย็น แต่ไม่ควรเก็บในช่องแข็ง 
* เก็บ capsules, tablets และ pediatric drops ที่อุณหภูมิห้อง 
* ที่ภาชนะบรรจุยาจะระบุวันหมดอายุไว้ ฉะนั้นไม่ควรรับประทานยาหลังวันหมดอายุ 

## รหัส
เตตร้าซัยคลิน มีรหัสที่แตกต่างกันมากมายใน ระบบจำแนกประเภทยาตามการรักษาทางกายวิภาคศาสตร์
* 
* 
* 
* 
* 
* 
* 
* 
* 
* 
* 
* 
*
พ.ศ. 1960

**พุทธศักราช 1960**  ใกล้เคียงกับ
* เมษายน ค.ศ. 1417 - มีนาคม ค.ศ. 1418
* ค.ศ. 1417 เป็นปีปกติสุรทินที่วันแรกเป็นวันศุกร์ตามปฏิทินจูเลียน
* ค.ศ. 1418 เป็นปีปกติสุรทินที่วันแรกเป็นวันเสาร์ตามปฏิทินจูเลียน
* มหาศักราช 1339
* ปีระกา นพศก จุลศักราช 779 (วันที่ 29 มีนาคม เป็นวันเถลิงศก)

## ผู้นำ
* อาณาจักรอยุธยา: สมเด็จพระอินทราชา (พ.ศ. 1952-1967)
* อาณาจักรสุโขทัย: พระมหาธรรมราชาที่ 3 (พ.ศ. 1943-1962)
* อาณาจักรล้านนา: พญาสามฝั่งแกน (พ.ศ. 1945-1984)
## เหตุการณ์

* วันที่ 11 พฤศจิกายน – มาร์ตินที่ 5 ได้รับเลือกเป็นสมเด็จพระสันตะปาปาแห่งกรุงโรม สิ้นสุดความแตกแยกในศาสนจักรคาทอลิกตะวันตก

## วันเกิด

## วันถึงแก่กรรม

คริสต์ศตวรรษที่ 15

หมวดหมู่:คริสต์ศตวรรษที่ 15
พ.ศ. 1961

**พุทธศักราช 1961** ใกล้เคียงกับ
* เมษายน ค.ศ. 1418 - มีนาคม ค.ศ. 1419
* ค.ศ. 1418 เป็นปีปกติสุรทินที่วันแรกเป็นวันเสาร์ตามปฏิทินจูเลียน
* ค.ศ. 1419 เป็นปีปกติสุรทินที่วันแรกเป็นวันอาทิตย์ตามปฏิทินจูเลียน
* มหาศักราช 1340
* ปีจอ สัมฤทธิศก จุลศักราช 780 (วันที่ 29 มีนาคม เป็นวันเถลิงศก)
* ฮิจเราะห์ศักราช 1380

## ผู้นำ
* อาณาจักรอยุธยา: สมเด็จพระอินทราชา(พ.ศ. 1952-1967)
* อาณาจักรสุโขทัย: พระมหาธรรมราชาที่ 3 (พ.ศ. 1943-1962)
* อาณาจักรล้านนา: พญาสามฝั่งแกน (พ.ศ. 1945-1984)

## เหตุการณ์

## วันเกิด

## วันถึงแก่กรรม
ทิปรานาเวียร์

**ทิปรานาเวียร์** () เป็นยาต้านโปรตีเอสชนิด nonpeptidic (PI) ผลิตโดยบริษัท Boehringer Ingelheim ภายใต้ชื่อทางการค้า **Aptivus**  

ทิปรานาเวียร์มีความสามารถในการยับยั้งการจำลองตัวของไวรัสที่ดื้อต่อยาต้านโปรตีเอสชนิดอื่น และแนะนำสำหรับผู้ป่วยที่ดื้อต่อการรักษาแบบอื่น ๆ การดื้อต่อทิปรานาเวียร์เองดูเหมือนจะต้องอาศัยการกลายพันธุ์หลายครั้ง ทิปรานาเวียร์ได้รับการอนุมัติจากองค์การอาหารและยาสหรัฐ (FDA) เมื่อวันที่ 22 มิถุนายน ค.ศ. 2005 และได้รับการอนุมัติให้ใช้ในเด็กเมื่อวันที่ 24 มิถุนายน ค.ศ. 2008

ทิปรานาเวียร์ควรใช้ร่วมกับริโทนาเวียร์และยาต้านไวรัสชนิดอื่น ๆ เท่านั้น และไม่ได้รับการอนุมัติสำหรับผู้ป่วยที่ไม่เคยได้รับการรักษามาก่อน ยานี้มีฤทธิ์แรงมากและมีประสิทธิภาพในการรักษาผู้ป่วยที่ดื้อยา เช่นเดียวกับโลพินาเวียร์และอะทาซานาเวียร์ อย่างไรก็ตาม ผลข้างเคียงของทิปรานาเวียร์อาจรุนแรงกว่ายาต้านไวรัสชนิดอื่น ๆ ผลข้างเคียงบางอย่าง ได้แก่ เลือดออกในกะโหลกศีรษะ ตับอักเสบ ตับเสื่อม น้ำตาลในเลือดสูง และโรคเบาหวาน ยานี้ยังพบว่าทำให้ระดับคอเลสเตอรอลรวมและไตรกลีเซอไรด์เพิ่มขึ้นด้วย

## อ้างอิง

## แหล่งข้อมูลอื่น
* 

หมวดหมู่:ยา
หมวดหมู่:ยาต้านไวรัส
เรขาคณิต

**เรขาคณิต** (; , *geometria*; geo = พื้นดิน/โลก, metria = วัด) เป็นสาขาความรู้ที่เกี่ยวข้องกับรูปทรง รูปร่าง ขนาดและตำแหน่งของวัตถุในปริภูมิ  

ในช่วงก่อนคริสต์ศตวรรษที่ 19 เรขาคณิตแบบยุคลิดแทบจะเป็นเรขาคณิตแบบเดียวที่เป็นที่รู้จักและถูกศึกษามากที่สุด เรขาคณิตแบบยุคลิดเป็นการศึกษาเรขาคณิตบนระนาบ และเรขาคณิตในปริภูมิสามมิติ โดยมี จุด เส้น ระนาบ ระยะทาง มุม พื้นผิว และความโค้งเป็นพื้นฐาน เรขาคณิตอีกแบบที่เป็นที่รู้จักคือเรขาคณิตทรงกลม ซึ่งใช้ในการศึกษาดาราศาสตร์ และการเดินทาง

ในช่วงคริสต์ศตวรรษที่ 19 มีการค้นพบใหม่ ๆ ที่ขยายสาขาเรขาคณิตออกไปโดยกว้าง หนึ่งในนั้นคือ Theorema Egregium (*ทฤษฎีบทอันน่าทึ่ง*) โดย คาร์ล ฟรีดริช เกาส์ ซึ่งกล่าวโดยคร่าวว่า ความโค้งเกาส์เซียน ของพื้นผิวเป็นคุณสมบัติเฉพาะของพื้นผิวที่สามารถวัดได้จากบนพื้นผิวนั้น และไม่ขึ้นอยู่กับปริภูมิแวดล้อมที่พื้นผิวนั้นอาศัยอยู่ใน การค้นพบนี้นำไปสู่เรขาคณิตแบบรีมันน์ 

ถัดมาในช่วงหลังคริสต์ศตวรรษที่ 19 มีการค้นพบเรขาคณิตในรูปแบบอื่นที่นอกเหนือไปจากเรขาคณิตแบบยุคลิดโดยปฏิเสธสัจพจน์เส้นขนานของยุคลิด  ผ่านงานของ นิโคไล อิวาโนวิช โลบาเชฟสกี และ ยานอส โบลไย ปัจจุบันเรียกเรขาคณิตที่ไม่มีสัจพจน์เส้นขนานว่า เรขาคณิตแบบไม่ยุคลิด เรขาคณิตที่ใช้ในทฤษฎีสัมพัทธภาพของอัลเบิร์ต ไอน์สไตน์ เป็นตัวอย่างหนึ่งของเรขาคณิตแบบไม่ยุคลิดซึ่งมีชื่อเสียงที่สุด

ในปัจจุบันเรขาคณิตได้ขยายออกไปกว้างขวางมาก และแบ่งย่อยออกไปตามเครื่องมือที่ใช้ในการศึกษาปัญหาทางเรขาคณิต ตัวอย่างเช่น เรขาคณิตเชิงอนุพันธ์ เรขาคณิตเชิงพีชคณิต เรขาคณิตเชิงคณนา เรขาคณิตวิยุต และอื่น ๆ หรือแบ่งตามสมบัติที่เรขาคณิตนั้นแตกต่างไปจากเรขาคณิตแบบยุคลิด เช่น เรขาคณิตโพรเจคทีฟไม่มีแนวคิดเกี่ยวกับระยะทางและเส้นขนาน เรขาคณิตสัมพรรคไม่มีแนวคิดเกี่ยวกับมุมและระยะทาง เป็นต้น

นอกจากนี้แล้ว เรขาคณิตยังมีบทประยุกต์ในคณิตศาสตร์สาขาอื่น ๆ ที่ดูเหมือนจะไม่เกี่ยวข้องกับเรขาคณิตโดยตรง ตัวอย่างที่เป็นที่รู้จักคือ ทฤษฎีบทสุดท้ายของแฟร์มา ซึ่ง แอนดรูว์ ไวลส์ ได้พิสูจน์สำเร็จในปี ค.ศ. 1994 บทพิสูจน์ของไวลส์ใช้เครื่องมือทางเรขาคณิตเชิงพีชคณิตเป็นหัวใจสำคัญ

## สาขาของเรขาคณิต
### เรขาคณิตแบบยุคลิด

เรขาคณิตแบบยุคลิดเป็นเรขาคณิตแบบคลาสสิค ซึ่งศึกษารูปร่างและรูปทรงที่เป็นไปตามสัจพจน์ที่ริเริ่มโดยยุคลิด 

### เรขาคณิตเชิงอนุพันธ์

[thumb|[เรขาคณิตเชิงอนุพันธ์ใช้เครื่องมือจากแคลคุลัสเพื่อศึกษาพื้นผิวและความโค้ง]]
เรขาคณิตเชิงอนุพันธ์มุ่งศึกษาเรขาคณิตของเส้นโค้ง พื้นผิว และแมนิโฟลด์ โดยอาศัยเครื่องมือและวิธีการจาก แคลคุลัสเชิงอนุพันธ์ หรือ แคลคุลัสเชิงปริพันธ์ เข้าร่วม

### ทอพอโลยี

ทอพอโลยีเป็นสาขาเกี่ยวข้องกับการส่งต่อเนื่อง และสมบัติของปริภูมิ เช่น ความเชื่อมโยง และความกระชับ

### เรขาคณิตเชิงพีชคณิต

เรขาคณิตเชิงพีชคณิตพัฒนามาจากการหาคำตอบของเซตของพหุนามในระบบพิกัดคาร์ทีเซียน เรขาคณิตเชิงพีชคณิตอาศัยเครื่องมือจาก เรขาคณิตเชิงโพรเจคทีฟ เรขาคณิตทวิตรรกยะ วาไรตีเชิงพีชคณิต และ พีชคณิตสลับที่ ซึ่งต่างเป็นสาขาที่เพิ่งสร้างขึ้นในช่วงคริสต์ศตวรรษที่ 19 เป็นต้นมา ในช่วงท้ายของทศวรรษ 1950 เรขาคณิตเชิงพีชคณิตได้รับการพัฒนาฐานรากจากงานของ ฌ็อง-ปีแยร์ แซร์ และ อเล็กซานเดอร์ โกรเธนดีก ซึ่งเสนอแนวคิดเรื่อง สกีม และประยุกต์ใช้วิธีทางทอพอโลยี 

บทพิสูจน์ทฤษฎีบทสุดท้ายของแฟร์มา โดย แอนดรูว์ ไวลส์ ใช้เครื่องมือขั้นสูงจากเรขาคณิตเชิงพีชคณิตมาแก้ปัญหาในทฤษฎีจำนวน
## รายการอ้างอิง
สินค้าคงคลัง

**สินค้าคงคลัง** ()  หรือ **วัสดุคงคลัง** หมายรวมถึงสินค้าและวัสดุที่เก็บไว้อยู่ในกระบวนการผลิต ทั้งก่อนผลิต ระหว่างผลิต และผลิตสำเร็จรอจำหน่าย ในบางบริบทอาจหมายถึงสินค้าสำเร็จเท่านั้น สินค้าคงคลังถือว่าเป็นสินทรัพย์ขององค์กรธุรกิจ และเพื่อไม่ให้การดำเนินธุรกิจขาดตอน จึงจำเป็นต้องมีการจัดการสินค้าคงคลัง

## ประเภทของสินค้าคงคงคลัง

# วัตถุดิบ (Raw materials) เป็นสิ่งที่ผู้ผลิตนำมาใช้ในกระบวนการผลิต หรือแปรรูปให้เป็นสินค้าสำเร็จรูปขึ้นมาจำหน่ายในภายหลัง รวมถึงอาจรวมถึงสิ่งของที่บริษัทหรือผู้ผลิตเลือกซื้อมาจากบริษัทอื่น ๆ ด้วยเช่นกัน 
# งานที่อยู่ในกระบวนการผลิต (Work in progress) เป็นสินค้าที่มีขั้นตอนในการผลิตที่ค่อนข้างจะซับซ้อน หรือ หลายขั้นตอน ทำให้ที่มีการทำงานที่อยู่ในกระบวนการผลิตขึ้นมาก่อนที่จะนำเข้าไปในกระบวนการต่อไป โดยงานในกระบวนการผลิตนั้น จะเป็นสินค้าคงคลังที่ผลิต แปรรูป ที่อยู่ในลักษณะที่ไม่สมบูรณ์ รอการแปรรูปอีกรอบเพื่อให้สินค้าพร้อมจำหน่ายนั่นเอง
# สินค้าสำเร็จรูป (Finished Goods) เป็นสินค้าที่ถูกผลิตออกมาสมบูรณ์แบบแล้ว และพร้อมที่จะนำไปวางจำหน่ายให้กับลูกค้า โดยกระบวนการผลิตสินค้าในแต่ละขั้นตอนก็จะมีการตรวจเช็คคุณภาพของสินค้าทุกชิ้นและทุกสินค้าก่อนนำไปจำหน่าย ดังนั้นสินค้าสำเร็จรูปก็คือการสต๊อกสินค้าที่พร้อมนำไปจำหน่ายแล้วนั่นเอง
# วัสดุ อุปกรณ์สำหรับซ่อมบำรุง เป็นสิ่งที่ไม่ได้ใช้ในกระบวนการสร้างหรือผลิตโดยตรง แต่จะถูกใช้ในการซ่อมแซการผลิตสินค้า เช่น น้ำมันหล่อลื่นที่ถูกใช้งานกับเครื่องจักรในโรงงาน หรืออุปกรณ์ที่ใช้ในคลังสินค้า เป็นต้น

## สาเหตุที่ต้องจัดเก็บสินค้าคงคลัง
มีสาเหตุหลัก 3 ประการในการจัดเก็บวัสดุคงคลัง
# เวลา - ความล่าช้าในระบบห่วงโซอุปทาน จากผู้จัดหา ไปสู่ผู้ใช้ในทุก ๆ ขั้นตอน ทำให้มีความจำเป็นที่จะต้องมีวัสดุคงคลังเอาไว้เพื่อป้องกันเหตุการณ์วัสดุหมดคลัง () ซึ่งเวลาที่ใช้ในการดำเนินการนั้นเรียกว่า “เวลานำ” () 
# ความไม่แน่นอน - วัสดุคงคลังถูกใช้เป็นกันชน () เพื่อรองรับความไม่แน่นอนในระบบโซ่อุปทาน
# ปริมาณมัธยัสถ์  () - การจัดหาวัสดุในปริมาณ ๆ หนึ่ง เพื่อการลดต้นทุนดำเนินการ ทำให้ต้องแบกรับวัสดุคงคลังเอาไว้
ซึ่งเหตุผลในการถือวัสดุคงคลังนี้สามารถใช้ได้ในทุก ๆ ส่วนของระบบโซ่อุปทาน
* กันชน () สามารถใช้ได้ในทุก ๆ หน่วยดำเนินการในระบบปฏิบัติการ เพื่อป้องกันเหตุไม่พึงประสงค์อันอาจจะเกิดขึ้นกับหน่วยงานก่อนหน้า (Upstream) อันก่อให้เกิดการส่งมอบงานล่าช้า กันชนนี้จะถูกนำมาใช้เพื่อที่หน่วยงานนั้นจะได้สามารถดำเนินการต่อได้อย่างราบรื่น อย่างไรก็ตาม การมีวัสดุคลคลังชนิดนี้มากเกินไป จะส่งผลต่อค่าใช้จ่ายในการเก็บรักษาที่เพิ่มขึ้น

การแบ่งประเภทของวัสดุคงคลังข้างต้น สามารถนำไปใช้ได้ในทุก ๆ ส่วนของห่วงโซ่อุปทาน

ในการจัดเก็บวัสดุจำพวกเดียวกัน หรือคล้ายๆกัน มักจะจัดเก็บเอาไว้ด้วยกันแบบคละ ๆ ระหว่างกระบวนการย่อยที่มีความเชื่อมโยงกัน เพื่อลดต้นทุนการจัดเก็บ เนื่องจากการจัดเก็บแบบผสมกัน จึงทำให้ผู้ปฏิบัติการที่ข้องเกี่ยวไม่สามารถแยกแยะวัสดุได้ด้วยตาเปล่า หรือไม่มีเส้นแบ่งชนิดวัสดุ อันจะก่อให้เกิดเหตุไม่พึงประสงค์บางอย่าง และควรที่จะมีใครสักคนรับผิดชอบต่อวัสดุเหล่านี้ เพื่อป้องกันความผิดพลาด บางโรงงานใช้วิธีรวมวัสดุเข้ามาไว้ที่ศูนย์กลางเพื่อความแม่นยำในการจัดส่งมอบงาน

## ดูเพิ่ม
* คลังสินค้า

## อ้างอิง

หมวดหมู่:การขนส่งสินค้าเชิงพาณิชย์และการจัดจำหน่าย
หมวดหมู่:การประกันภัย
หมวดหมู่:การวิจัยดำเนินการ
หมวดหมู่:การบริหารความเสี่ยง
หมวดหมู่:การบริหาร
หมวดหมู่:การผลิต